 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ካቢነ ሚኒስተራት ድሕሪ ሰላም ኢትዮ ኤርትራ ፈላሚ ኣኼባ ኣካይዱ 28 መስከረም 2018 ምንጪ ስእሊ, yemane gebremeskeltwitter ካቢነ ሚኒስተራት ኤርትራ ብዓርቢ ኣኼባ ከም ዘካየደ ሚኒስተር ዜና ኤርትራ ኣቶ የማነ ገብረመስቀል ኣብ ትዊተር ሓቢሩ እቲ ካቢነ በቲ ታሪኻዊ ዝበሎ ስምምዕ ሰላም ኤርትራን ኢትዮጵያን ተደሪኾም ኣብቲ ዞባ ዝርኣዩ ዘለዉ ክስተታትን ሓፈሻዊ ዞባዊ ስትራተጅያዊ ሽርክናን ሰፊሕ ምይይጥ ከም ዝገበረ ሓቢሩ ካቢነ ሚኒስተራት ነቶም ንዞባዊ ሽርክና ዝኣልዩ ሓሙሽተ ዓዕኑድ ደጊሙ ኣስሚርሎም ክብል ኣቶ የማነ ገሊጹ ኣብ ኤርትራ ኮይኑ ንፕረዚደንት ኢሳያስ ዝነቅፍ ሚኒስተር ነበር መንግስቲ ኤርትራ ሓያሎ ናይ ፓሊሲ ለውጥታት ክመጽእ ይኽእልዩ ብዛዕባ ኤርትራ ክሓስብ ከሎኹ ብዛዕባ ፍትሕን ሰብኣዊ መሰልን እሓስብ እቶም ሓሙሽተ ዓዕኑድ ልዕልና ሕድሕድካ ምኽባር መቓን ሓባራዊ ረብሓ ምንጻር ጎዳእቲ ዝኾኑ ኣገደስቲ ዘይኮኑ ኣጀንዳታት ምንጻግ ምቹእ ዞባዊ ሃዋሁን ምፍጣርን ብሓባር ምስራሕን ዝብሉ ምዃኖም ኣቶ የማነ ኣብ ጽሑፉ ሓቢሩ ብመሰረት እዚ ካቢነ ተታሒዞም ንዘለዉ ዉጥናት ምሕዳስን ምስፋሕን ወደብ ትሕተቅርጺ ጽርጊያ ጸዓት ምትካል ኢንዱስትሪታት ምስኦም ዝተኣሳሰሩ ጉዳያትን ዘትዩሎም ጉዳይ ምወላን ካልእን ናይቶም ዉጥናት ብዝርዝር ይስርሓሉ ከምዘሎን ኣብ ሰለስተ ኣዋርሕ ክዉዳእ ምዃኑን ኣቶ የማነ ኣብ ትዊተር ኣብ ዘስፈሮ ጽሑፍ ይገልጽ ብዛዕባቲ ብሰንኪ ምስ ኢትዮጵያ ዝጸንሐ ግጭት ተወንዚፉ ዝጸንሐ ፓለቲካዊ ጽገናን ትግባረ ቅዋም ይኹን እቲ ብዙሕ ትጽቢት ክግበረሉ ዝጸንሐ ፓሊሲ ሃገራዊ ኣገልግሎት ተዘትይሎም እንተኸይኑ ዝጠቐሶ ነገረ የለን ፃውዒት ሰላም ዶክተር ኣብይ ኣሕመድን ምላሽ መንግስቲ ኤርትራን? 